મુંબઈ : ભારતમાં અસહિષ્ણુતા વધી રહી છે તેવા નિવેદનને લઈને વિવાદના ઘેરામાં આવી ગયા બાદ અને વ્યાપક ટિકાટિપ્પણીનો સામનો કર્યા બાદ આમિર ખાને આજે ખુલાસો કરતા કહ્યું હતું કે, તે દરેક બાબત ઉપર મક્કમ છે. આમિર ખાને કહ્યું હતું કે અસહિષ્ણુતા અંગે તેની ટિપ્પણી ઉપર તે કાયમ છે. પરંતુ સાથે-સાથે એક ભારતીય હોવાનું ગૌરવ પણ અનુભવ કરે છે. આમિર ખાનની આ નબળી પ્રતિક્રિયા સામાન્ય લોકોને ગળે ઉતરે તેવી દેખાઈ રહી નથી અને તેની સામે દિન પ્રતિદિન લોકોનો રોષ વધી રહ્યો છે.